সিরাজউল্লাহ খাদেম
মোহাম্মদ সিরাজউল্লাহ খাদেম (জন্ম ১০ জুন ১৯৮৮) একজন বাংলাদেশি ক্রিকেট খেলোয়াড় যিনি পর্তুগাল জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি অতীতে সিলেট বিভাগের হয়ে ঘরোয়া ক্রিকেট খেলেছেন। তিনি ২০০৬ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ দলের অন্যতম সদস্য ছিলেন। ২০২১ সালের আগস্ট মাসে ২০২১ পর্তুগাল ত্রিদেশীয় সিরিজের পর্তুগাল দলে তাঁকে অন্তর্ভুক্ত করা হয়। ২০২১ সালের ১৯ আগস্ট পর্তুগালের হয়ে মাল্টার বিপক্ষে তাঁর টোয়েন্টি২০ আন্তর্জাতিক (টি২০আই) অভিষেক হয়। ২০২২ সালের জুন মাসে ২০২৪ পুরুষ টি২০ বিশ্বকাপের ইউরোপ বাছাইপর্বে অংশগ্রহণকারী পর্তুগাল দলে তাঁকে রাখা হয়।